செனானா அமைப்புகள்

**செனானா அமைப்புகள்** (*Zenana missions*) இது பெண்களைக் கிருத்துவ மதத்திற்கு மாற்றுவதை நோக்கமாகக் கொண்டு ஆங்கிலேய இந்தியாவில் நிறுவப்பட்ட அமைப்புகள் (மிசன்கள்) ஆகும். இந்த அமைப்பு 19 ஆம் நூற்றாண்டில் இருந்து பெண் மதபோதகர்களை இந்தியப் பெண்களின் வீடுகளுக்கு மதம் மாற்றுவதற்காக அனுப்பினர். இதில் ஆண் பார்வையாளர்கள் பார்க்க அனுமதிக்கப்படாத, செனானா என்று அழைக்கப்பட்டு வந்தது. இந்த அமைப்பானது படிப்படியாக முற்றிலும் நற்பணியிலிருந்து மருத்துவ மற்றும் கல்விச் சேவைகளை வழங்கும் அளவுக்கு விரிவடைந்தன. இந்த அமைப்புகள் நிறுவப்பட்ட மருத்துவமனைகளும் பள்ளிகளும் இன்றும் செயல்பட்டு வருகின்றன. இது செனானா அமைப்புகளை இந்தியாவில் கிருத்துவ மத வரலாற்றின் ஒரு முக்கிய அங்கமாக இருந்து வருகின்றது.

## இந்த அமைப்பின் பின்புலம்
இந்தியாவில் பெண்கள் பர்தா முறையின் கீழ் தனிமைப்படுத்தப்பட்டு, 'செனானா' எனப்படும் பெண்கள் வசிக்கும் பகுதிகளில் அடைக்கப்பட்டிருந்தனர். இவர்களுடன் தொடர்பில்லாத ஆண்கள் அந்தப் பகுதிகளுக்குள் நுழையத் தடை விதிக்கப்பட்டிருந்தது. இந்த செனானா சமயப் பரப்புரைகள், இந்தியப் பெண்களை இவர்களின் சொந்த வீடுகளிலேயே சந்தித்து, இவர்களைக் கிறிஸ்தவ மதத்திற்கு மாற்றுவதை நோக்கமாகக் கொண்ட பெண் சமயப் பரப்புரையாளர்களைக் கொண்டிருந்தன.

பர்தா முறையானது பல இந்தியப் பெண்கள், குறிப்பாக உயர் வகுப்பு பெண்கள் சுகாதார சேவைகளைப் பெறுவதை அரிதாக்கியது. இதனால் பலர் தேவையற்ற முறையில் இறந்து துன்பப்பட்டு வந்தனர். மருத்துவர்களாகவும் செவிலியர்களாகவும் பயிற்சி பெற்றதன் மூலம், இந்த இயக்கங்களின் பெண்கள், ஆண்களுக்குக் கிடைக்காத வகையில் தடுக்கப்பட்டு வந்தனர்.

## வரலாறு

19 ஆம் நூற்றாண்டில்  இந்தியாவில் செனானா அமைப்புகள் தொடங்கப்பட்டது. முதல் செனானா அமைப்பு 1840 இல் தாமசு சுமித் என்பவரால் ஜான் போர்டைசு  மேற்பார்வையின் கீழ் 1854 இல் இந்த அமைப்பு தொடங்கப்பட்டது. கனா கேத்தரின் முல்லன்சு என்பவர் இந்தியாவில் மிகவும் திறமையான செனானா ஊழியர்களில் ஒருவராக இருந்து வந்தார். மேலும் "செனானாக்களின் அப்போசுதலர்" என்ற பட்டத்தையும்  இவர் வென்றார். 1856 ஆம் ஆண்டில், திருமதி முல்லன்சு பவானிபூரில் எட்டு முதல் இருபது வயதுக்குட்பட்ட இருபத்தி மூன்று மாணவர்களுடன் ஒரு சிறிய பள்ளியை அமைத்தார்.இதே ஆண்டில், பூர்வீகப் பெண்களுக்கு செனானா பணிக்காகப் பயிற்சி அளிக்க கொல்கத்தாவில் ஒரு பள்ளி நிறுவப்பட்டது.

1880 களில், செனானா அமைப்புகள் தங்கள் ஊழியத்தை விரிவுபடுத்தி,  கிறிஸ்தவ கோட்பாடுகள் உட்பட, சிறுமிகளுக்குக் கல்வி வழங்குவதற்காகப் பள்ளிகளைத் திறந்தன. இந்தத் திட்டத்தில், இல்லங்களுக்குச் சென்று சந்திப்பது, பெண்களுக்கான மருத்துவமனைகளை நிறுவுவது மற்றும் பொது மருத்துவமனைகளில் பெண்களுக்கெனத் தனிப் பிரிவுகளைத் திறப்பது ஆகியவையும் அடங்கியிருந்தன. செனானா பைபிள் மற்றும் மருத்துவ அமைப்பு என்ற ஒரு சங்கம், ஐரோப்பாவில் உள்ள பெண் மருத்துவர்களை இந்தியாவிற்கு வரச் சம்மதிக்க வைப்பதன் மூலமும், மதம் மாறும் முயற்சியில் இந்தியப் பெண்களை மருத்துவம் படிக்க ஊக்குவிப்பதன் மூலமும் பெண் மருத்துவர்களைச் சேர்க்கும் பணியில் ஈடுபட்டிருந்தது. இதன் விளைவாக, இந்தியாவில் காலனித்துவ மருத்துவத்திற்கு எதிராக இருந்த ஆண்களின் பாரபட்சத்தை ஓரளவிற்கு உடைக்க செனானா அமைப்புகள் உதவின..

இந்த அமைப்பு 1884 இல் தொடங்கப்பட்டு, 19 மற்றும் 20 ஆம் நூற்றாண்டுகளில் இந்தியா மற்றும் சீனா போன்ற நாடுககளுக்கு  அனுப்பும் பணியில் ஈடுபட்டது.செனானா அமைப்புகள் தென்னிந்தியாவில் திருவனந்தபுரம், பாலம்கோட்டை (சாரா டக்கர் கல்லூரி), மசூலிப்பட்டினம் மற்றும் மெட்ராசு ஆகிய இடங்களிலும், வட இந்தியாவில் மீரட், ஜபல்பூர், கொல்கத்தா மற்றும் அமிர்தசரசு ஆகிய இடங்களிலும் தங்கள் நிறுவனங்களைக் கொண்டிருந்தது.

## இந்தியாவில் பைபிள் பெண்கள்
செனானா அமைப்புகளுக்கு உதவியாளர்களாகப் பணியாற்றிய படித்த இந்திய கிருத்துவப் பெண்கள் பைபிள் பெண்கள் என்று அழைக்கப்பட்டனர். இவர்கள் புகழ்பெற்ற குடும்பங்களிலிருந்து வந்தவர்கள் மற்றும் கிராமங்கள், நகரங்கள், மருத்துவமனைகள், பள்ளிகள் போன்றவற்றில் ஏழைப் பெண்களிடையே பணியாற்றினர். பைபிள் பெண்கள், ஆங்கில அமைப்புகளுக்கும் கிராம மக்களுக்கும் இடையிலான பரந்த கலாச்சார வேறுபாடுகளை இணைக்க உதவியாக இருந்து வந்தனர். பைபிள் பெண்கள், பெண்களுக்கு ஒரு கிருத்துவ கடவுளைப் பற்றிய தங்கள் கொள்கைகளைக் கற்பிக்கவும் போதிக்கவும் உள்நாட்டு யோசனைகளைப் பயன்படுத்தினர். இவர்கள் அனைவரிடமும் சென்றடைய இசையைப் பயன்படுத்தி வந்தனர் - மேலும் பெண்களை ஈர்க்கவும், பைபிள் வசனங்களுக்கு விளக்கம் அளிக்கவும் செய்தனர். பைபிள் பெண்கள் வெள்ளைச் சேலைகளை அணிந்தனர் மற்றும் துணியால் மூடப்பட்ட பைபிள்களை எடுத்துச் சென்றனர், இது இவர்களின் நற்பண்பு அடையாளமாக இருந்தது வந்தது. இவர்கள் நகைகள் அணிவதில்லை மேலும் அனைத்து வகையான ஆடம்பரங்களிலிருந்தும் தங்களைத் துறந்தனர்.பைபிள் பெண்கள் செனானா அமைப்புகளில் பல்வேறு பாத்திரங்களை ஏற்றனர். இவர்கள் அனைத்து வகுப்பினரும் பயின்ற வ்ந்த பெண்கள் பள்ளிகளில் கற்பித்தனர். பைபிள் பெண்கள் செனானாவிற்குச் சென்று, அங்குள்ள பெண்களுக்கும் சிறுமிகளுக்கும் கற்பித்தனர், மத விழுமியங்களைப் போதித்தனர் மற்றும் பெண்களின் பொது நலனுக்காகப் பணியாற்றினர். இவர்கள் மருத்துவமனைகள் மற்றும் வீடுகளில் உள்ள பூர்வீகப் பெண்களைச் சந்தித்து, சுகாதார சேவைகளையும் வசதிகளையும் வழங்கி வந்தனர்.

## மேற்கோள்கள்

## வெளி இணைப்புகள்
*Emma Raymond Pitman *[https://archive.org/stream/MN40255ucmf_6/MN40255ucmf_6_djvu.txt Indian Zenana Missions]*. London: John Snow, [1890?]
*Helen Catharine Mackenzie: *Life in the Mission, the Camp, and the Zenáná; or Six Years in India.* London: Richard Bentley, 1853.

பகுப்பு:கிறிஸ்தவம்